เคนอิจิ ยามาโตะ เป็นซีอีโอควบกรรมการผู้จัดการใหญ่ของกรุงศรี มีผล 15 พ.ค.
ล่าสุดธนาคารกรุงศรีแต่งตั้ง เคนอิจิ ยามาโตะ เป็นกรรมการ กรรมการผู้จัดการใหญ่และประธานเจ้าหน้าที่บริหาร (ซีอีโอ) มีผลตั้งแต่วันที่ 15 พฤษภาคม 2566 เป็นต้นไป
11 พ.ค. 2566

ธนาคารกรุงศรีอยุธยา ประกาศแต่งตั้ง นายเคนอิจิ ยามาโตะ ให้ดำรงตำแหน่งกรรมการธนาคาร และกรรมการผู้จัดการใหญ่และประธานเจ้าหน้าที่บริหาร แทน นายเซอิจิโระ อาคิตะ ซึ่งได้รับการแต่งตั้งให้ดำรงตำแหน่ง Deputy President, Chief Executive, Japanese Corporate &amp; Investment Banking Business Unit, MUFG BanK โดยการเปลี่ยนแปลงนี้มีผลตั้งแต่วันที่ 15 พฤษภาคม 2566 เป็นต้นไป
สำหรับ นายยามาโตะ จบการศึกษาปริญญาตรี จากคณะเศรษฐศาสตร์ มหาวิทยาลัยโตเกียว ประเทศญี่ปุ่น โดยมีประสบการณ์การทำงานและบทบาทที่สำคัญมากมายในสายการเงินและการธนาคารมามากกว่า 30 ปี เคยร่วมงานกับ MUFG ครั้งแรกในปี 2534 และใช้เวลา 20 ปีแรกในการบริหารงานกลุ่มงานลูกค้าธุรกิจขนาดใหญ่และวาณิชธนกิจเป็นหลัก
จากนั้นในปี 2554 ได้ดำรงตำแหน่งผู้บริหารกลุ่มงานวางแผนและกลยุทธ์ทางการเงินระดับโลกเป็นเวลากว่า 5 ปี และตั้งแต่ปี 2559 นายยามาโตะได้ดำรงตำแหน่ง Regional Head ของ MUFG สาขาฮ่องกง ซึ่งต่อมาได้รับตำแหน่ง Country Head ของ MUFG ประเทศจีน
จนกระทั่งในเดือนมีนาคม 2565 นายยามาโตะได้กลับไปบริหารงานที่โตเกียวในตำแหน่ง Chief Executive of Global Commercial Banking ซึ่งดูแลรับผิดชอบส่วนงานกลุ่มลูกค้าธุรกิจของ MUFG ในอาเซียน ซึ่งเป็นตำแหน่งปัจจุบันก่อนเข้าร่วมงานกับกรุงศรีในฐานะกรรมการผู้จัดการใหญ่และประธานเจ้าหน้าที่บริหาร
ทั้งนี้ นายยามาโตะยังได้ดำรงตำแหน่ง President Commissioner of Bank Danamon ที่ประเทศอินโดนีเซีย และ Non-executive Director of Security Bank ในประเทศฟิลิปปินส์อีกด้วยอย่างไรก็ตาม ช่วงระยะเวลา 4 ปีที่ผ่านมา นับตั้งแต่ นายอาคิตะ เข้ารับตำแหน่งกรรมการผู้จัดการใหญ่และประธานเจ้าหน้าที่บริหาร ธนาคารกรุงศรีอยุธยา เมื่อวันที่ 15 พฤษภาคม 2562 นายอาคิตะ ได้เดินหน้าขับเคลื่อนกรุงศรีตามยุุทธศาสตร์และแผนงานที่วางไว้ ภายใต้แผนธุรกิจระยะกลางของธนาคารนำพากรุงศรีให้ยืนหยัดอย่างแข็งแกร่งท่ามกลางสภาพแวดล้อมที่มีความท้าทาย
ทั้งจากสถานการณ์การแพร่ระบาดของโควิด-19 ผลกระทบที่เกิดขึ้น และปัจจัยภายนอกต่าง ๆ มุ่งสู่การเป็น “สถาบันการเงินไทยที่เป็นที่หนึ่งในใจลูกค้า พร้อมเชื่อมโยงความต้องการของลูกค้าทั่วทั้งภูมิภาคอาเซียน” โดยกรุุงศรีสามารถทำผลประกอบการที่แข็งแกร่ง ควบคู่ไปกับการให้ช่วยเหลือและสนับสนุุนทางการเงินให้กับลูกค้าทุกกลุ่มอย่างต่อเนื่อง สอดคล้องกับการทำหน้าที่ในฐานะสถาบันการเงินที่มีความสำคัญเชิงระบบของประเทศไทย (D-SIB)
นอกจากนี้ ภายใต้การบริหารของนายอาคิตะ กรุงศรีประสบความสำเร็จอย่างรอบด้าน สามารถขยายธุรกิจไปในหลายประเทศในอาเซียนอย่างต่อเนื่อง ทำให้กรุงศรีมีเครือข่ายธุรกิจครอบคลุมมากที่สุดในอาเซียน สร้างแหล่งที่มาของรายได้ใหม่ พร้อมทั้งยังสามารถส่งต่อความเชี่ยวชาญและการริเริ่มสิ่งใหม่ ๆ เพื่อตอบสนองความต้องการของลูกค้าในแต่ละประเทศขณะเดียวกัน กรุงศรียังให้ความสำคัญในด้านเทคโนโลยีดิจิทัลและนวัตกรรม เพื่อตอบสนองความต้องการลููกค้าที่เปลี่ยนแปลงอย่างต่อเนื่อง อาทิ การเปิดตัวโครงการนำร่องสกุุลเงินดิจิทัลที่ออกโดยธนาคารกลาง (CBDC) สำหรับภาคประชาชนและภาคธุรกิจ การปรับกระบวนทัศน์ของบริการทางการเงินสู่รูปแบบ “Banking as a Service” (BaaS) และการสร้าง Krungsri Innovation Center ตลอดจนวิสัยทัศน์สู่ความเป็นกลางทางคาร์บอน (Krungsri Carbon Neutrality Vision) และการเป็นผู้นำในด้าน ESG Finance